नोटबंदी के सैद्धांतिक फ़ायदों के बारे में कही गई सुब्बाराव की बातें प्रचारित करने का उतावलापन तो सरकार ने दिखाया, मगर इसे लागू करने में हुई हड़बड़ाहट पर उनकी टिप्पणियों और भविष्य के लिए उनकी चेतावनियों पर इतनी ख़ामोशी क्यों है? यह समझने के लिए किसी का आइंस्टीन होना ज़रूरी नहीं है कि नोटबंदी पर चीन से मिली शाबासी का जि़क्र जोर-शोर से करने वाली हमारी सरकार को खुद की सहयोगी शिवसेना और बाकी समूचे विपक्ष की चिंताओं की चिंता क्यों नहीं है। अपनी प्रजा की मुसीबतों का जि़क्र करते हुए जिस मुल्क़ के बादशाह की बांछें परदेस की ज़मीन पर भी खिल जाती हों, उससे अब भी आस लगाए बैठे महामनाओं को क्या कहें!